**Pascal Dupraz** (s. 19. syyskuuta 1962) on ranskalainen jalkapallovalmentaja ja entinen hyökkääjä.

Ura
---

Dupraz aloitti pelaajauransa FC Sochaux'ssa vuonna 1980. Peliaika jäi vähäiseksi ja ura jatkui jo seuraavana vuonna CS Thononiin. Kaikkiaan Dupraz pelasi useissa eri seuroissa Ranskan alemmilla sarjatasoilla, pisimpään FC Brest Armoriquessa neljä kautta. Dupraz siirtyi FC Gaillardin joukkueeseen vuonna 1991 ja kaksi vuotta myöhemmin hänestä tuli seuran pelaajavalmentaja. Pelaajauransa Dupraz lopetti vuonna 2000 ja jatkoi vielä kolme vuotta Gaillardin päävalmentajana.

Vuosina Dupraz valmensi Croix-de-Savoie 74:ää 2003–2006 ja toimi seuran urheilutoimenjohtajana 2006–2007. Vuonna 2007 Croix-de-Savoie 74 ja Olympique Thonon-Chablais yhdistyivät Olympique Croix-de-Savoie 74:ksi, joka Danonen Franck Riboudin tultua mukaan seuran johtoon vaihtoi nimensä Évian Thonon Gaillardiksi. Dupraz valmensi seuraa vuoteen 2009 saakka, kunnes siirtyi urheilutoimenjohtaksi.

Syyskuussa 2012 Dupraz palasi Évianin päävalmentajaksi Pablo Correan saatua potkut. Duprazin johdolla Évian eteni Coupe de Francen finaaliin ensimmäistä kertaa seuran historiassa. Mestaruus jäi kuitenkin haaveeksi, kun FC Girondins de Bordeaux voitti finaalin maalein 3–2. Duprazin johdolla Évian oli liigassa 16:s ja kaudella 2013/14 kaksi pykälää korkeammalla. Kesäkuussa 2015 Dupraz sai potkut yritettyään edistää poikansa työtehtäviin liittyvien väärinkäytösten vuoksi.

Maaliskuun alussa 2016 Dupraz palasi valmennustehtäviin liigan putoamiskamppailuun juuttuneen Toulousen päävalmentajana. Dupraz teki seuran kanssa kaksivuotisen sopimuksen. Pesti alkoi murheellisesti, kun Dupraz joutui huonovointisuuden vuoksi sairaalaan ennen ensimmäistä otteluaan Olympique de Marseillea vastaan. Toulouse kuitenkin piristyi kauden lopussa ja hävisi Duprazin alaisuudessa vain kolme kymmenestä liigaottelusta ja nousi pisteen erolla Stade de Reimsiin viimeiselle säilyjän paikalle. Kaudella 2016/17 Toulouse pelasi tasapaksun kauden sijoittuen liigan alempaan keskikastiin sijalle 13. Duprazin kolmannella Toulouse-kaudella seura aloitti hyvin ja oli parhaimmillaan jopa sarjassa yhdeksäntenä, mutta kauden vanhetessa Toulouse hyytyi putoamiskamppailuun. Seuran vajottua toiseksi viimeiseksi tammikuussa 2018, sai Dupraz potkut tehtävästään.

Lokakuussa 2019 Duprazista tuli Ligue 2:n putoamiskamppailuun vajonneen SM Caenin päävalmentaja. Dubraz sai potkut seurasta maaliskuussa 2021.

Joulukuun puolivälissä 2021 Duprazista tuli Ligue 1:n viimeiseksi juuttuneen AS Saint-Étiennen päävalmentaja. Dupraz ei onnistunut tavoitteessa pelastaa perinteistä seuraa putoamiselta, vaan joukkue sijoittui liigassa sijalle 18 ja hävisi sarjakarsinnoissa AJ Auxerrelle pudoten kauden päätteeksi Ligue 2:een. Kauden jälkeen Dupraz jätti seuran.

Saavutukset
-----------

* Coupe de France
	+ Hopeaa: 2013

Lähteet
-------

1. ↑  Correa déjà remercié
2. ↑  Pascal Dupraz et son fils Julian vont recevoir leur lettre de licenciement de l'Evian-TG
3. ↑  Toulouse : Pascal Dupraz nommé entraîneur (officiel)
4. ↑  Toulouse : Pascal Dupraz a fait un malaise durant l'entraînement
5. ↑  Pascal Dupraz n'est plus l'entraîneur de Toulouse
6. ↑  Pascal Dupraz est le nouvel entraîneur de Caen (officiel)
7. ↑  Départ de Pascal Dupraz du Stade Malherbe Caen
8. ↑  Pascal Dupraz nommé entraîneur de l'ASSE
9. ↑  Bonne continuation Pascal Dupraz !

  


|  |  |  |
| --- | --- | --- |
| Edeltäjä:***uusi seura*Pablo Correa** | **Évian TG FC:n päävalmentaja**2007–20092012–2015 | Seuraaja:**Stéphane PailleSafet Sušić** |

|  |  |  |
| --- | --- | --- |
| Edeltäjä:**Dominique Arribagé** | **Toulouse FC:n päävalmentaja**3/2016–1/2018 | Seuraaja:**Mickaël Debève** |

|  |  |  |
| --- | --- | --- |
| Edeltäjä:**Rui Almeida** | **SM Caenin päävalmentaja**10/2019–3/2021 | Seuraaja:**Fabrice Vandeputte** |

|  |  |  |
| --- | --- | --- |
| Edeltäjä:**Claude Puel** | **AS Saint-Étiennen päävalmentaja**12/2021–2022 | Seuraaja:**Laurent Battles** |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Ranska
* BnF data

 |
|  |
| Muut | 
* IdRef

 |

 |